หลังจากกินยาคุมฉุกเฉินไป1อาทิตย์คะปละเมนมาประมาณ3วัน แล้ววันที่3ของเมนมาเริ่มกินยาคุมแบบแผง28เม็ด ครั้งแรก จะมีโอกาสท้องมั้ยคะที่เมนมาแค่3วัน มีอาการเจ็บเต้านมคะ
สวัสดีค่ะ เลือดที่ออกหลังจากทานยาคุมฉุกเฉินไป 1 สัปดาห์ หากไม่ใช่ช่วงวันที่ที่ประจำเดือนควรจะมา น่าจะเป็นเลือดที่เกิดจากผลข้างเคียงของยา ไม่ใช่ประจำเดือนจริงๆ และเมื่อเริ่มทานยาคุมกำเนิดชนิด 28 เม็ดไป หลังจากนี้ ควรงดการมีเพศสัมพันธ์ไปก่อนในช่วง 7 วันแรกที่ทานยา เพื่อให้ยาคุมได้ออกฤทธิ์ได้เต็มที่เสียก่อนค่ะสำหรับอาการเจ็บเต้านม ไม่ใช่อาการของการตั้งครรภ์ เพราะอาการของการตั้งครรภ์จะไม่ได้ปรากฏเร็วภายในไม่กี่วัน อาการดังกล่าวน่าจะเกิดจากผลข้างเคียงของยาคุมกำเนิดค่ะการจะทราบว่ามีการตั้งครรภ์หรือไม่นั้น ก็ควรทานยาคุมให้ครบ 28 เม็ดเสียก่อน หากทานครบแล้ว ไม่มีประจำเดือนมา ก็ควรตรวจหาการตั้งครรภ์ดูค่ะ หรืออาจตรวจหลังจากที่มีเพศสัมพันธ์ไปแล้วประมาณ 2 สัปดาห์ก็ได้ค่ะ